पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के जलालाबाद में थाना सदर पुलिस ने जमीनी विवाद के चलते अमृतधारी सिख के केसों की बेअदबी करने व दाढ़ी नोचने वाले 6 आरोपियों पर मामला दर्ज किया है। जांच अधिकारी सुरिंदर कुमार ने बताया कि जसवीर सिंह वासी जल्ला लक्खे के हिठाड़ ने बयान दर्ज करवाए थे।
उसने बताया कि कुछ समय पहले सुंदर सिंह वासी भंबा वट्टू हिठाड की जमीन की बोली माल विभाग द्वारा करवाई गई थी। उसके द्वारा ऊंची बोली लगाकर जमीन खरीदी गई थी। अदालत द्वारा सेल सर्टिफिकेट उस के हक में जारी कर दिया गया है। माल विभाग द्वारा जमाबंदी में इंतकाल भी उसके नाम पर मंजूर हो चुका है, लेकिन ऐसा होने से सुंदर सिंह और उसके परिवार ने रंजिश रखी हुई थी।
इसी रंजिश के चलते आरोपियों सुन्दर सिंह, गुरमीत सिंह, राज कुमार, गगनदीप सिंह, सोनू सिंह वासी भम्बा वट्टू हिठाड ने उसके साथ मारपीट करते हुए उसके केसों और दाढ़ी की बेअदबी की। उसके से सोने की चेन भी झपट ली। पुलिस ने शिकायत पर कार्रवाई करते हुए उक्त आरोपियों के खिलाफ धारा 452, 323, 324, 379बी, 295-ए, 148, 149 के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn